Seg tririyin i d-negmer seg wannar ɣef tmuɣliwin i sɛan yinelmaden n weswir amezwaru ɣer tutlayt tafransist nufa-d snat n tmuɣliwin tigejdanin, tamezwarut: ugar n yinelmaden lan timuɣliwin yelhan ɣef tutlayt-agi acku ɣef leḥsab n wegraw-agi amezwaru, tafransist d tutlayt n tusna i d-nḥer (nḥella) sɣur yiṛumyen seg wakud-nni n temhersa. Abrid-is d abrid n usnegmu, wid i tt-yettmeslayen ad sɛun lfayda neɣ ibaɣuren (inmettiyen, idamsanen) deg tmurt tazzayrit, mačči am wid ur la tt-yettmeslayen ara, acku ula d nettat d tutlayt n udabu, d tutlayt i yesɛan azal deg tmurt tazzayrit, d timeɣmert deg tsertit tamutlayt n tmurt 83